Izrada pečata / Pečatorezac / Pečatoreznica - Copy Centar Jovičić, Novi Sad\nOtisak za najbolji utisak\nKod nas možete za veoma kratko vreme dobiti pečat, štambilj, žig, faksimil, datumar ili numerator. Imamo veliki izbor originalnih automata i klasičnih, drvenih, okruglih ili pravougaonih pečata, u više dimenzija.\nIzrađujemo ih prema dostavljenom idejnom rešenju, a ukoliko nemate rešenje, prepustite našim grafičarima da Vam dizajniraju Vaš pečat, na kome može biti i logotip firme.\nOtisak može biti u jednoj ili više željenih boja.\nMožemo Vam izvršiti i osveženje dotrajalog pečata. Izradićemo novu gumu i postaviti je na postojeći automat i tako ćete dobiti novi pečat po značajno nižoj ceni.\nDa li je pečat obavezan po Zakonu?\nPrema novom Zakonu o privrednim društvima pečat nije neophodan. Tačnije, koristiće se samo potpis prilikom utvrđivanja identiteta. Međutim, pečat nije bio obavezan ni pre donošenja novog Zakona već je upotreba pečata pripadala običajnom pravu.\nIpak, ukoliko preduzeće želi da se zaštiti od eventualnog falsifikovanja dokumenata i neovlašćenih radnji, pečat se i dalje može koristiti. U tom slučaju je poželjno u statut privrednog društva uneti odredbu kojom se definiše upotreba pečata u okviru privrednog društva.\nDetaljnije o upotrebi pečata možete pročitati u članu 25. Zakona o privrednim društvima (Službeni glasnik RS broj 36/2011).


"MALI ŠENGEN": Otvaraju se granice, razmjena radnika, studenata.. - Leutar.net\n„MALI ŠENGEN“: Otvaraju se granice, razmjena radnika, studenata..\n10. novembra 2019. LEUTAR Srbija, Bosna i Hercegovina, Vijesti 1\nPredsednik Srbije Aleksandar Vučić je sa Zoranom Zaevom i Edi Ramom, premijerima Severne Makedonije i Albanije, dogovorio kako će da izgleda takozvani „mali Šengen“.\n„Danas ćemo da govorimo o jednom snu, a to je Balkan 21. veka. Poboljšaćemo uslove života, pomoćićemo da mladi ostanu ovde, a ovim dogovorom pronalazmo način da privučemo strane investitore. Otvorili smo ovu inicijativu, odnosno akcioni plan. Ovaj Balkan će biti drugačije, bolje mesto“, rekao je Zaev, pozivajući i ostale balkanske zemlje da se pridruže.\n„Za Srbiju je ovo veoma važna inicjativa. Ja sam ponosan što smo za kratko vreme uspeli da dogovorimo nešto što će mnogo da znači za naše građane“, rekao je Vučić.\n„Kad uvedemo dežurstva za inspekcije na granicama, samo na pojedinim prelazima između zemalja 129 miliona evra će biti ušteda, da vam ne govorim koliko je lakše za proizvođača paradajza na severu ili jugu Albanije da tu robu koja je lako kvarljiva izveze u Srbiju i može da planira bolju proizvodnju. Da investitori mogu da razmenjuju inženjere i radnike, za dve godine ćete moći da vidite rast investicija u sve tri zemlje. Imaćete slobodno kretanje. Pre kraja godine bićemo u mogućnosti da idemo u Albaniju samo sa ličnom kartom“ naglasio je Vučić.\n„Ljudi to danas mnogi ne razumeju, vidim da je Rama pod pritiskom. U toku izborne kampanje su me protivnici napadali da gradim auto-put za veliku Albaniju, ali su dobili 11 puta manje glasova od mene. Ponosan sam na dogovor Severne Makedonije i Albanije. Možda ovo nama propadne, ali će svakako biti budućnost, ovde nema nikakve nove Jugoslavije, već ambijent boljeg života za sve naše građane“, rekao je Vučić. On se osvrnuo i na dolazak stranih turista, koji će moći slobodno da putuju između ovih zemalja.\nSa manje „papira“ preko granice\n– „Mali Šengen“ otvara mogućnost za strance, da zemlje članice inicijative putuju bez dodatnih viza. To će povećati broj stranih turista i omogućiti foriranje zajedničkih turističkih ponuda i ruta;\n– Jedinstven „paket“ dokumentacije potrebne za tranzit robe, sa akcentom na uvođenje sistema sa što manje „papira“, koji bi bio u skladu sa strategijom digitalnog razvoja;\n10. novembra 2019. at 17:42


Čist vazduh i zdrav život kao glavni okidači za preseljenje – Podrinske\nČist vazduh i zdrav život kao glavni okidači za preseljenje\nŽivot na selu je ponovo „u trendu“:\nProtekle dve godine mnogima od nas su poslužile da se detaljnije pozabavimo načinom na koji živimo i tom prilikom uočimo sve nedostatke urbanog života u gradovima. Pandemija koronavirusa ukazala je na značaj prirodnog okruženja i boravka u izolovanijim područjima i kod mnogih probudila želju za preseljenjem na selo. Trend “rada od kuće” koji je posebno aktuelan poslednjih godina, pruža mogućnost obavljanja zadataka sa bilo kog mesta, stoga je i porasla potražnja za kućama i placevima u seoskim sredinama.\nČist vazduh, mirniji i zdraviji način života samo su neki od prednosti boravka u ruralnim područjima i pozitivnih uticaja na kvalitet života. U narednim pasusima predstavićemo razloge zbog kojih sve veći broj parova i pojedinaca urbani gradski život zamenjuje pašnjacima i cvrkutanjem ptica.\nRazlika koju ćete odmah uočiti, čak i tokom kratkotrajnog boravka na selu jeste kvalitet vazduha. Zagađen vazduh formiraju različiti izduvni gasovi iz automobila i fabrika, a zimi je njihovo prisustvo posebno izraženo. Zbog niskog pritiska i odsustva vetra, štetne materije se duže zadržavaju i mnogima uzrokuju respiratorne probleme. Seoska područja, sa druge strane, podrazumevaju slabiju gustinu naseljenosti, samim tim i manje motornih vozila, što rezultira kvalitetnijim vazduhom i zdravijom životnom sredinom. Budući da je tema zagađenja na globalnom nivou već duže vreme aktuelna, ovaj faktor predstavlja jedan od presudnih, kada je reč o preseljenju na selo.\nCene nekretnina imaju veliki uticaj na donošenje odluke o preseljenju. Analizom trenutne situacije na tržištu nekretnina, uočićemo očiglednu razliku između cene kvadrata u gradskoj sredini i na selu. Iako je poslednjih godina zabeležen porast potražnje za kućama, cene u ruralnim mestima su i dalje pristupačnije kupcima. Ukoliko se odlučite da prodate postojeću nekretninu u gradu, bićete u mogućnosti da kupite odgovarajući plac kojih na prodaju u seoskim sredinama ima mnogo, i da ostatak novca utrošite na izgradnju kuće i njeno opremanje. Takođe, u cilju popularizovanja seoskog života, postoje konkursi za dodelu bespovratnih sredstava mladim bračnim parovima, koji vam mogu biti od pomoći u samom početku. Život na selu omogućava i proizvodnju sopstvene hrane čime ćete vremenom postati samoodrživi i uštedeti više novca.\nRekreacija i bolje mentalno zdravlje\nPiroda i čistiji vazduh imaju nemerljiv uticaj na psihofizičko zdravlje čoveka. Istraživanja pokazaju da se ljudi koji žive u seoskim sredinama ređe suočavaju sa depresijom i anksioznošću, te da im je životni vek duži. Različite respiratorne bolesti, hipertenzija i dijabetes posledica su loših navika i stresa, kojima su podložniji ljudi koji žive u haotičnim i zagađenim gradskim sredinama. Zelenilo i priroda pružaju mogućnost bavljenja različitim vrstama rekreacije, poput trčanja, šetnji i hajkinga, a prirodno okruženje će pružiti dodatnu motivaciju i uživanje u aktivnostima. Ukolite imate interesantne hobije kao što su ribolov ili jahanje, na selu ćete moći lakše, i sa većim uživanjem, da ih praktikujete.\nIdealna sredina za male preduzetnike\nUkoliko imate ideju za pokretanje sopstvenog biznisa, manje mesto može biti idealna sredina da se konačno upustite u željeni projekat. Budući da u selima ima manji broj ljudi, a samim tim i konkurencije među preduzetnicima, lakše ćete se pozicionirati i uspeti u određenoj oblasti. Izuzetno popularan vid preduzetništa jeste proizvodnja organske hrane, čije uzgajanje je jednostavnije u seoskim područjima. Osim što ćete proizvode plasirati u vašem okruženje, gradovi su mesta gde se organska hrana posebno ceni i traži, tako da ćete zasigurno imati uspeha na ovom polju.\nNa prvi pogled će vam se činiti da ćete odlaskom na selo osiromašiti vaš socijalni život i teško upoznati nove ljude. Ova činjenica je još jedna od čestih predrasuda koje se odnose na seoske sredine, a realnost je upravo suprotna. Ljudi koji žive u manjim mestima su druželjubiviji i lakše ostvaruju prijateljstva, budući da je koncentracija ljudi slabija i da se dolaskom nekog novog člana zajednice uvek posebno obraduju. Srdačnost i ljubaznost je odlika svih stanovnika manjih mesta, stoga ne treba da brinete da li ćete i kada upoznati nove susede.\nPreseljenje predstavlja važnu životnu odluku, pogotovo ukoliko dolazi do drastične promene sredine. Međutim, imajući u vidu sve navedene benefite koje seoska atmosfera pruža, nesumnjivo ćete uživati u bogatoj prirodi i novom, mirnijem načinu života.


Ministar spoljnih poslova Srbije Ivica Dačić odbacio je ocenu savetnika nekadašnjeg američkog potpredsednika, demokrate Džozefa Bajdena, Majkla Karpentera koji je na Tviteru napisao da Dačić "planira da se meša u američku unutrašnju politiku".\n"A kad Jevreji glasaju za (predsednika SAD donalda) Trampa, to nije mešanje, ili kad Albanci glasaju za Klintonove ili Engela? Ne govorim ja o Srbiji kao državi, govorim o državljanima SAD našeg porekla. U Americi tako stvari funkcionišu", kazao je Dačić za list "Politika" povodom ranije izjave da će organizovati Srbe koji žive u SAD da na predsedničkim izborima formalizuju podršku Trampu.\nOn je kazao da ne govori o Srbiji kao državi, već da govori o državljanima SAD srpskog porekla, i da tamošnja srpska dijaspora u toj zemlji treba da se organizuje kako "niko neće moći da je nipodaštava kao što sada demokrate rade".\nMajkl Karpenter, savetnik Bajdena, aktuelnog kandidata Demokratske stranke za predsedničku nominaciju, ocenio je da je najava Dačića da će organizovati srpsku dijasporu u SAD da bi na izborima podržala Donalda Trampa, znak da želi da se meša u američku unutrašnju politiku.\n"Srpski ministar spoljnih poslova planira da se meša u američku unutrašnju politiku tako što će okupiti srpske Amerikance da podrže Trampa 2020. godine. Lično mislim da pravi veliku grešku", naveo je Karpenter na Tviteru nalogu i preneo i Dačićevu izjavu.


Javno - istrazivanja - Optuženi u slučaju Asomakum: Optužnica pisana pod političkim pritiskom\nJedan od optuženih za zloupotrebe, pranje novca i osnivanje fantomskih firmi u slučaju Asomakum rekao da je tužilac sastavio optužnicu pod političkim pritiskom\nPalate pravde u Beogradu\n„Ili je ovo najkriminalnija kriminalna grupa koja postoji ili je sramota za tužilaštvo koje pravi kriminalnu grupu od ljudi koji se ne poznaju i nikada se nisu videli“.\nOvako bi u najkraćem moglo da se predstavi današnje svedočenja Aleksandra Jovića koji je sa još 17 osoba optužen da je zloupotrebio položaj i prao novac preko fantomskih firmi osnovanih falsifikovanim ličnim ispravama Andreja Vučića i nekolicine drugih osoba.\nOn je kazao da su branioci okrivljenih molili da se veštače njihovi potpisi na ličnim kartama i dokumentima „ali da je tužilaštvo to odbilo“.\n„Na osnovu toga bi se tačno videlo ko je osnovao ta preduzeća“, rekao je.\nDodao je i da svi znaju na koji se način registruju firme u Agenciji za privredne registre i da se tu vrše detaljne provere, kao i da se iz dokumentacije Findomestic banke, u kojoj je za firmu Asomakum otvoren račun, iz potvrda tačno vidi ko je osnovao firmu.\nOn je napomenuo da u predmetu postoje brojne potvrde koje su kao osnivača verifikovale osobu pod imenom Andrej Vučić.\nNapominjući da se na osnovu celokupne dokumentacije moglo lako utvrditi ko je osnovao firmu i čiji su potpisi na dokumentima, Jović je konstatovao da se „tužilaštvo time nije bavilo, nego meni pripisuje da sam ja to uradio“.\n„Ili je ovo najkriminalnija kriminalna grupa koja postoji ili je sramota za tužilaštvo koje pravi kriminalnu grupu od ljudi koji se ne poznaju i nikada se nisu videli“, rekao je Jović dodajući da je razlog zbog kojeg je završio na sudu – dnevna politika.\nOsim Jovićeve vrlo detaljne odbrane, u nastavku suđenja odbranu je iznelo još četvoro optuženih, a jedan je zatražio da to učini na nekom od narednih pretresa, jer ni on, ni njegov nov advokat za to nisu bili pripremljeni.\nOsim Jovića, većina saslušanih je potvrdila da poznaje pojedine optužene, a svi su negirali da su počinili krivična dela koja im se stavljaju na teret.\nSvoju odbranu danas su izneli i Mladen Aković i Goran Bošković koji se, takođe terete za prevaru i pranje novca, dok se Slaviši Smiljiću i Predragu Kneževiću sudi zbog zloupotrebe položaja odgovornog lica. Svi oni negirali su svoju krivicu.\nOptužnica koja je potvrđena još u maju 2017. godine opisuje niz transakcija u periodu od sredine 2009. do polovine 2010. godine između „fantomskih“ firmi (navodno osnovanih radi pranja novca i izvlačenja sredstava iz budžeta) i 10 preduzeća koja stvarno posluju na tržištu.\nOptužnica je prvobitno bila podignuta protiv 18 osoba, ali je njome danas obuhvaćeno pet osoba manje, nakon što je tokom jučerašnjeg pretresa, odlukom sudije Vesne Božović Milošević, postupak razdvojen za četiri osobe, dok je jedan optuženi u međuvremenu preminuo.\nProtiv jedne osobe postupak se vodi u odsustvu.\nJović je odbranu započeo pominjanjem poslanika Nove stranke Zorana Živkovića koji je 2014. lansirao aferu optužujući brata tadašnjeg premijera Aleksandra Vučića za fantomsku firmu Asomakum, ali mu sudija nije dopustila da nastavi.\nOn je rekao da Joksimovića i Perića nikada nije video, negirajući tako da je krivična dela koja mu se stavljaju na teret počinio u dogovoru sa njima. Za Akovića je rekao da ga je prvi put video u policiji prilikom hapšenja 2015, a Boškovića u sudnici.\n„Naši branioci su molili da se izvrši veštačenje naših telefona i baznih stanica da bi se videli svi kontakti, ali taj predlog nije prihvaćen“, konstatovao je Jović.\nJović je kazao da je neverovatna tvrdnja da je osnivao fantomske firme jer su neke osnovane još 2001. „sa poznatim osnivačima“.\nOn je kao još jednu nedorečenost u optužnici naveo i to da se u njoj ne navodi ko je tačno falsifikovao lične karte, niti je to u postupku utvrđeno.\n„Iz spisa predmeta proizilazi da su NN lica falsifikovala lične karte i ništa drugo“, rekao je Jović.\nJović je negirao i optužbe da je neosnovano tražio povraćaj PDV-a, da je novac uplaćivao fantomskim firmama u Srbiji i firmama u Kini, kako se to navodi u optužnici.\n„Tražili smo i veštačenje svih faktura koje su išle ka tim firmama, ali ni to nije prihvaćeno“, rekao je optuženi.\nKazao je da veruje da je zamenik višeg tužioca Nebojša Obradović ovu optužnicu pisao pod velikim političkim pritiscima.\n„Tužilaštvo je dan posle našeg hapšenja u javnost plasiralo da smo ja i Joksimović ukrali ličnu kartu Andreju Vučiću i od toga nismo mogli da se odbranimo“, zaključio je Jović.\nSledeći pretres zakazan je za 27. mart kada će biti saslušani preostali optuženi, dok će se 31. marta u sudnici pojaviti četiri svedoka iz Poreske uprave.


HARDWARE: Logitech MK540 – RUR Esports\nHome - Hardware - HARDWARE: Logitech MK540\nBy Milos 20/02/2018\nNajčešće pišemo o najnovijim gejmerskim Logitech periferijama ali treba se nekad podsetiti da oni rade jako lepe uređaje i za one kojima ne trebaju vrhunske performanse već samo udoban rad – a jedan od takvih kompleta je i MK540.\nBežični komplet se sastoji iz tastature i miša koji se na računar povezuju preko nano Unifiying adaptera i ne zahtevaju nikakve drajvere ili instalaciju da bi se koristili. Ukoliko želite možete instalirati dodatni softver koji omogućava različita podešavanja kao i na primer napunjenost baterija. Kad smo već kod baterija njihov vek je jako dug – dve AA baterije u tastaturi će trajati celih 36 meseci, odnosno tri godine, dok jedna AA baterija u mišu traje 18 meseci.\nTastatura je otporna na prolivanja tečnosti, ima posebnu zaštitu na tasterima koja onemogućava brisanje slova, a takođe ima i tri nivoa kojima podešavate nagib. Tu je i odmorište za ruke, kao i nekoliko posebnih tastera koji podižu produktivnost – meni je uvek nekako zgodan poseban taster za kalkulator.\nMiš je s druge strane nešto manjih dimenzija a odgovara korišćenje i levom i desnom rukom. Sa strane se nalaze gumirani delovi koji će osigurati dobro ležanje u ruci.\nKonačno treba imati u vidu da će ovaj komplet biti nešto povoljniji, svakako dosta povoljniji od gejmerskih varijanti, pa ukoliko volite bežične periferije može biti pravo dugoročno rešenje za vas.\nWoT – Rangirane bitke: Popusti\nKoje su najjače Wild karte u Areni?


Priština o Madagaskaru: Lažne vesti i propaganda Srbije – BiGportal.ba\nKosovsko Ministarstvo spoljnih poslova reagovalo je na vest o tome da je Madagaskar povukao priznanje Kosova, nazvavši to “lažnim vestima”.\n“Lažne vesti i propaganda Srbije protiv Kosova neće uspeti. Tražimo od Evropske službe za spoljne poslove i NATO da odgovore na te hibridne prtnje koje dolaze iz Beograda. To je pretnja po regionalnu bezbednost”, navodi se u poruci na Tviter nalogu kosovskog Ministarstva.\nRepublika Madagaskar obavestila je Ministarstvo spoljnih poslova Srbije da je povukla odluku o priznanju Kosova, a takođe je uputila i notu Prištini u kojoj se precizira da se priznanje povlači do postizanja pravednog, pravičnog i trajnog političkog rešenja za pitanje statusa Kosova, u okviru pregovora koji su u toku. Madagaskar je 12 zemlja koja je do sada povukla jednostrano proglašenu nezavisnost Kosova.\nMinistar spoljnih poslova Srbije Ivica Dačić saopštio je da je Madagaskar povukao priznanje Kosova.


HAOS U MOSKVI: RUSI USTALI PROTIV PUTINA, UHAPŠENO DESETINE DEMONSTRANATA | Hayat.ba\nHAOS U MOSKVI: RUSI USTALI PROTIV PUTINA, UHAPŠENO DESETINE DEMONSTRANATA\nNa protestima u Moskvi uhapšene su desetine demostranata koji se protive ustavnim reformama i mogućnosti da predsjednik Vladimir Putin još 16 godina rukovodi državom, prenosi Rojters.\nOko 500 demonstranata okruženih policijom, uglavnom noseći zaštitne maske, izašli su na ulice sa transparentima protiv ustavnih reformi, pozvajući Putina da podnese ostavku.\nNa referendumu koji je održan ranije ovog mjeseca izglasano je usvajanje ustavnih reformi koje će Putinu omogućiti da se kandiduje za predsjednika u još dva mandata u ukupnom trajanju od 16 godina.\nOpozicioni aktivisti tvrde da je glasanje bilo nelegitimno i da je vrijeme da Putin podnese ostavku jer je kao premijer ili predsjednik na vlasti preko dvije decenije.\nU toku prošle nedjelje policija je uhapsila dvojicu aktivista uključenih u kampanju protiv ustavnih reformi, a također je, neposredno uoči zakazanog protesta izvršen pretres stanova još petoro ljudi.\nU prestonici Rusije masovna okupljanja su trenutno zabranjena zbog epidemioloških mjera, ali je i u normalnim okolnostima za održavanje protesta neophodno prethodno odobrenje vlasti.


Friport: Do otvaranja rudnika u Boru potrebno mnogo godina i istraživanja\n10:57: PM ponedeljak 23 novembra, 2020\nPosted on 2. oktobra 2015. at 18. decembra 2017. by Ist Media\nBOR (Ist Media, Slađana van der Toorn) – Deseta geološka bušotina kod Bora, otkrila je da se na velikoj dubini ispod istraživačke licence Čukaru Peki nalazi ležište bakra sa potencijalom da postane jedno od najznačajnijih geoloških otkrića jugoistočne Evrope, pokazuju podaci Geološkog topografskog instituta SAD (USGS).\nNa osnovu podataka USGS, prema količini bakra, borski rudnik u sklopu RTB-a drži prvo mesto u jugoistočnoj Evropi, dok Čukaru Peki drži prvo mesto po sadržaju bakra.\nIpak, direktor istraživanja za Evroaziju u korporaciji Freeport McMoRan (Friport Mekmoran), Mek Kenbi (Mac Canby), rekao je za portal IST Media da je potrebno još mnogo pozitivnih rezultata bušenja i drugih brojnih koraka kako bi došlo do odluke da se Čukaru Peki razvije u rudarski projekat i da je to ’višegodišnji proces’.\nPodsećamo na preliminarne procene kompanije Rakita Eksplorejšn (Exploration), koja posluje u sastavu američke kompanije Friport Mekmoran, da je na pomenutoj lokaciji i najdubljoj bušotini od preko 2 kilometra, otkrila ležište od oko 65 miliona tona rude sa sadržajem bakra od 2,6 procenata, dok se u RTB Bor sada eksploatiše ruda sa najviše 0,4 procenta ovog metala.\nIzvor USGS: Grafikon sa ležištima jugoistočne Evrope\nKompanija Rakita Eksplorejšn, čiji je tim tokom desetogodišnjeg istraživanja otkrio ležište, trenutno je 55 procenata u vlasništvu korporacije Friport Mekmoran, koja je i najvećim delom finansirala istraživanje i 45 procenata u vlasništvu kanadske kompanije Rezervoar Minerals.\nAmerička korporacija Friport Mekmoran, je inače vodeća svetska rudarska kompanija sa sedištem u Feniksu, zapošljava oko 35.000 ljudi, i njen portfolio uključuje rudarski kompleks Grasberg u Indoneziji, najveći rudnik bakra i zlata u smislu procenjenih rezervi.\nKako bi došli do preciznijih informacija o ovom, za borsku opštinu i Srbiju značajnog otkrića, Ist Media se obratila za intervju direktoru istraživanja za Evroaziju korporacije Friport Mekmoran, Mek Kanbiju.\nMolim Vas da nam objasnite najraniju istoriju projekta?\nMek Kenbi: „Korporacija Friport Mekmoran Explorejšn je prvobitno kroz kompaniju Felbs Dodž Explorejšn, razvila svoje prisustvo u Srbiji i započela aktivno istraživanje počevši od 2004. godine. Kompanija je vršila istraživanja i bušila na 7 projekata, i zajedno sa partnerima, pre pronalaska ležišta bakra i zlata – Čukaru Peki, potrošila preko 12 miliona američkih dolara.“\nŠta je bio fokus na samom početku istraživanja?\nMek Kenbi: „Friport Mekmoran je sprovodio istraživanja u Boru počevši od 2004. godine i bušio je na niz lokacija u području Bora. Istraživanje koje je naknadno dovelo do otkrića ležišta Čukaru Peki u 2012. godini, započelo je na potpuno novoj lokaciji, na kojoj, do tada, nikad nije bilo prethodnih istraživačkih napora. Pre istraživanja naše kompanije, geološka istraživanja su vršena samo u područjima mineralizacije vezane za „izmenjene stene“ (površinske stene koje ukazuju na mogućnost mineralizacije u blizini) na površini terena. Poređenja radi, Čukaru Peki je u području koje na površini ne ukazuje ni na kakvo prisustvo mineralizacije, već je ležište potpuno sakriveno na velikoj dubini.“\nTim ljudi koji je tokom desetogodišnjeg istraživanja otkrio Čukaru Peki\nU kom trenutku je došlo do odluke da se krene sa izuzetno skupim programom bušenja na velikim dubinama?\nMek Kenbi: „Odluka je doneta 2011. godine, i pre svega je bazirana na projekciji poželjne geologije ispod mlađih sedimentnih stena. Takođe, primenili smo i novu, geofizičku metodu istraživanja, koja ukazuje na mineralizaciju na većim dubinama. Dodatno, primeri svetskih istraživačkih rezultata naše korporacije, kao i drugih kompanija, u poznatim distriktima poput borskog, išli su u prilog programa sa dubokim bušotinama. Plan za lokacije na kojima je vršeno bušenje krajem 2011. godine i početkom 2012, uključujući i za bušotinu koja je konačno „presekla“ ležište Čukaru Peki, konkretizovan je na tehničkom sastanku u Boru, u jesen 2011.godine. Deseta po redu bušotina, koju je sproveo Friport Mekmoran na projektu Čukaru Peki, konačno je udarila mineralizaciju koja je ukazivala na potencijalno ležište. U procesu donošenja odluka o lokacijama za bušenje nije bilo nikakvih eksternih konsultanata ili stručnjaka koji nisu zaposleni u našoj kompaniji“.\nMac Canby na Međunarodnoj konferenciji o mineralnim resursima u Srbiji 2014.\nŠta je sve urađeno do sada na projektu Čukaru Peki i koji su budući planovi?\nMek Kenbi: „Kompanija Rakita Explorejšn d.o.o, nastala je kao „džoint ventčr“ (joint venture – poslovni dogovor o zajedničkom investiranju i delovanju) između kompanije Friport Mekmoran , koja ima većinski interes i trenutno finansira 100 posto troškova, i kanadske kompanije Rezervoar Minerals. Do sada je Rakita Explorejšn sprovela bušenja u ukupnoj dužini od 70.000 metara, od čega je otprilike 9.000 metara bušeno u 2014. godini. U ovoj godini Rakita planira dodatna bušenja u dužini od 16.000-20.000 metara, kako bi nastavila da istražuje potencijal ležišta. Početna bušenja na projektu Čukaru Peki, pokazala su ohrabrujuće rezultate sa visokim procentima bakra i zlata. Rakita nastavlja da istražuje kako bi utvrdila da li projekat ima potencijal da se razvije u rudnik, što je višegodišnji proces. Potrebno je još mnogo pozitivnih rezultata bušenja i drugih brojnih koraka kako bi došlo do odluke da se Čukaru Peki razvije iz geološko-istraživačkog u rudarski projekat.“\nKakav je poslednji dogovor između Friport Mekmoran-a i Rezervoar Minerals-a?\nMek Kenbi: „Rakita je trenutno 55 procenata u vlasništvu kompanije Friport Mekmoran i 45 procenata u vlasništvu kompanije Rezervoar Minerals. Po poslednjem dogovoru Friport ima pravo da dobije 75 procenata projekta Rakita Explorejšn po završetku studije izvodljivosti, koja treba da pokaže da li je pronađeno ležište ekonomski isplativo“.


Centru za podršku porodici "Putokaz" potrebna je vaša pomoć! - Društvena Odgovornost\nCentru za podršku porodici “Putokaz” potrebna je vaša pomoć!\nCentar za podršku porodici “Putokaz”, kao jedan od programa jačanja porodica koje sprovode SOS Dečija sela Srbija, već četvrtu godinu pruža pomoć i podršku marginalizovanim, socijalno i ekonomski najugroženijim porodicama u Nišu.\nTokom dosadašnjeg rada, podržali su oko 300 porodica, veliki broj dece i mladih, ostvarili saradnju sa brojnim institucijama i organizacijama u lokalnoj zajednici i doprineli podizanju svesti o važnosti poštovanja dečijih prava.\nKao deo nevladine, humanitarne organizacije SOS Dečija sela, Centar “Putokaz” je svoj rad finansirao iz različitih projekata i uz pomoć donacija, a prošle godine su uspeli da obezbede finansiranje projekta i nastavak rada zahvaljujući donatorskoj podršci.\nDa bi usluge koje pruža “Putokaz”, a koje su, po proceni korisnika i stručnih radnika, potrebne i značajne za lokalnu zajednicu, postale održive, potrebna im je vaša pomoć. Iz organizacije ističu da se obraćaju svim sugrađanima, partnerima, pojedincima i kompanijama, ljudima koji mogu i žele da pomognu, jer je svaka donacija dobrodošla.\nNaglašavaju da pomažući njima zapravo pomažete deci i porodicama o kojima brinu, podržavate razvoj lokalne zajednice, dajete podršku edukaciji i socijalizaciji dece i mladih i utičete na poboljšanje efikasnosti sistema zaštite dece.\nUkoliko se odlučite da podržite njihov rad, to možete učiniti uplatom na tekući račun 160-373368-31, (poziv na broj 15/2017), putem online donacije ili slanjem SMS poruke na broj 6323. Ukoliko vam je potrebno više informacija, možete nih kontaktirati putem mejla fondacija@sos-decijasela.rs.\nCentar “Putokaz” jedan je od programa humanitarne organizacije SOS Dečija sela Srbija. Aktivnosti “Putokaza” usmerene su na preventivni rad kako bi se izbeglo izdvajanje dece iz porodica i povećao kvalitet života i poštovanje dečijih prava u porodicama koje su prepoznate kao rizične. Pored toga, Centar “Putokaz” je mesto gde se deci, mladima i porodicama pruža psihosocijalna, obrazovna i drugi vidovi podrške, kroz različite usluge. Članovi stručnog tima rade i na terenu, posećujući porodice u njihovim domovima.\nFondacija SOS Dečija sela Srbija je humanitarna, nevladina organizacija, posvećena dobrobiti dece – brizi o deci bez roditeljskog staranja, i jačanju snaga porodica i zajednica u brizi o svojoj deci i očuvanju njihove bezbednosti, kao preventivnoj meri protiv napuštanja i zanemarivanja dece. U Srbiji su prisutni od 2004. godine, kroz brigu o deci bez roditeljskog staranja u SOS Dečijem selu Kraljevo, Centre za podršku porodici u Nišu, Obrenovcu i Beogradu, Program podrške hraniteljskim porodicama, Program za podršku zapošljavanju mladih u Beogradu, program hitne pomoći realizovan zemljotresa u Kraljevu, poplava u Obrenovcu i Lazarevcu i program hitne pomoći izbeglicama u tranzitu kroz Srbiju.


Dr. Edmond Offermann je rođen 1959. godine u Nijmegenu, Nizozemska. Magistrirao je na odsjeku za fiziku na Univerzitetu u Utrechtu, a doktorirao u Amsterdamu, gdje je bio saradnik u laboratoriju NIKHEF-K. Krajem 80-tih radio je na Univerzitetu u Ilinoissu, a početkom 90-tih kao docent na Gutenberg Univerzitetu u Mainzu. Bavio se eksperimentalnom nuklearnom fizikom u Jefferson nacionalnoj laboratoriji u Virginiji. Jednu godinu je bio član ROOT tima Cerna u Genevi, radeći na programu za analizu podataka koji je korišten pri pronalasku Higsove čestice. Od 1997. do 2017. godine radi kao analitičar za privatnu finansijsku firmu u New Yorku. Želja ovog svjetski poznatog fizičara je da pomogne rodnom gradu njegove supruge, u kojem se prvi i jedini put, početkom 90-tih godina, vozio Trebevićkom žičarom. Dr. Edmond Offermann je dao ogroman doprinos za rekonstrukciju i revitalizaciju Trebevićke žičare, donirajući vlastita sredstva u svrhu realizacije Projekta „Revitalizacija Trebevićke žičare“ a kako bi se, nakon 20 godina, ovaj nekada prepoznatljivi simbol Sarajeva, obnovio i postao još jedna atraktivna turistička destinacija u gradu Sarajevu.


NAPREDNJACI UZVRAĆAJU UDARAC: DS nema šta da govori o pravnoj državi! - Nova Borba\nNAPREDNJACI UZVRAĆAJU UDARAC: DS nema šta da govori o pravnoj državi!\nPrema SNS-u, DS nema pravo da govori o pravnoj i državi bez nasilja, podsećajući ih da su se nasiljem došli na vlast.\nSrpska napredna stranka u svom saopštenju navodi da je poslanik i predsednik GO Demokratske stranke Balša Božović navikao da je DS kadija koji sudi i koji tuži, pa nastavlja da vrši pritisak na nezavisne državne organe.\n"Svojim izjavama Božović govori kako bi i šta radio, kada bi nekim čudom bio na vlasti, ali na sreću građana, a na veliku žalost Božovića, vreme u kome su demokrate uticale na rad nezavisnih državnih organa je prošlo", poručili su iz SNS kao odgovor na onovni poziv Božovića Tužilaštvu da spreči očiglednu opstrukciju policije.\nNaprednjaci ističu da za razliku od DS, koja je, kako navode, otimala narodne pare, i radnike pljačkaškim privatizacijama izbacivali na ulicu, dok su se demokrate bogatile, premijer Aleksandar Vučić zna šta znači raditi za dobrobit građana Srbije, i to svakodnevno čini.\n"Srpska napredna stranka, predvođena Aleksandrom Vučićem, uložiće još više napora da Srbija bude uređena i moderna zemlja, u kojoj policija i Tužilaštvo mogu neometano da rade svoj posao, bez obzira ko je na vlasti", zaključuju se u saopštenju SNS-a.


"GRAĐANI SRBIJE DANAS SU PONOSNI NA SVOJU DRŽAVU": Premijerka Brnabić o godini borbe sa virusom korona | Novosti.RS\n- Biće još mnogo izazova i napora da bismo povratili stare, lepe navike i pre godinu dana izgubljenu normalnost. Sa obnovljenom verom u sebe, s jednako požrtvovanim pristupom i stepenom odgovornosti, kao i beskrajno požrtvovanim zdravstvenim radnicima, uverena sam da ćemo kao država i društvo uspeti ne samo da izađemo iz ove katastrofe već i da nastavimo da ređamo pobede u budućnosti - navela je Brnabićeva u autorskom tekstu za Kurir.\nUz podsećanje da je 6. marta 2020. godine virus korona stigao u Srbiju i da je život koji su građani do tada živeli potpuno nestao, Brnabić je poručila da "svi treba da damo doprinos i budemo promena koju bismo želeli da vidimo u svetu".\nvirus korona korona virus Ana Brnabić Epidemija epidemija virusa korona epidemija korona virusa u Srbiji\n18:39 RADOVI U ZAVRŠNOJ FAZI: Infrastrukturno opremanje u naselju Denino brdo u Kragujevcu\n18:38 KRIVOKAPIĆ NEŠTO KRIJE! Mandić upozorava: Veoma opasno ako Vlada Crne Gore učestvuje u kampanji protiv Republike Srpske (VIDEO)


Studija: Mladi su neopravedno marginalizovani u Vojvodini i Srbiji | Autonomija\nAutorka studije „Osvajanje slobode“, koja se bavi ekonomskom socijalizacijom mladih u Srbiji Ljiljana Kordić, izjavila je danas da su mladi u Vojvodini i Srbiji nepravedno marginalozivani.\nLjiljana Kordić je na promociji studije rekla da su mladi u Srbiji, sa jedne strane lideri, a sa druge najveći gubitnici tranzicije, što ju je motivisalo da napiše studiju i probleme mladih stavi u fokus javnosti.\n„Društvo ne pruža dovoljno podsticaja da se takvim grupama da šansa da se ostvare. Izlaz iz svega je da mladi odu iz ovog društva i time nas liše bolje budućnosti sa mladim generacijama koje donose i bolje ideje“, rekla je autorka studije.\nPrema njenim rečima, „mladi ljudi napušaju sredinu sa zdravim motivima, jer odlaze gde je bolje i gde normalno mogu da se ostvare na različite načine“.\nUrednik izdavačke kuće „Cenzura“ koja je objavila studiju „Osvajanje slobode“ Nedim Sejdinović, rekao je da su među svim marginalizovanim grupama, mladi na neobičan način zapostavljeni i češto doživljeni kao pretnja društvu.\n„U društvima u kojima većina nije uopšte senzibilisana da prepozna položaj drugih i drugačijih, a tu pre svega mislim na ljude koji poseduju moć, ovakvo štivo je više nego potrebno, pogotovo što je u pitanju ozbiljno istraživanje koje ukazuje na puteve rešenja“, rekao je Sejdinović.\nPolitikolog Duško Radosavljević rekao je da je studija Ljiljane Kordić nadahnut i promišljen zahvat na temu mladih i njihove socijalizacije u Srbiji na početku 21. veka.\n„Sva kompleksnost ove teme, začinjene tranzicijom, demokratijom, razvojem društva, vrednosnim orijentacijama mladih i njihovom ulogom u procesima socijalne transformacije, sadržana je u ovoj podsticajnoj studiji, koja traga za rešenjima kako da se ovako nepovoljno stanje sanira“, rekao je dr Radosavljević.\nLjiljana Kordić je diplomirala na Filozofskom fakultetu u Beogradu, Odeljenje za psihologiju, a doktorirala na Privrednoj akademiji u Novom Sadu, iz oblasti menadžmenta.\nRadila je u Pokrajinskom sekretarijatu za rad, zdravstvo i socijalnu politiku, Ministarstvu unutrašnjih poslova, Dispanzeru za alkoholizam i narkomaniju, Komisiji za kategorizaciju dece i mladih sa invalidetom, u privatnoj agenciji za zapošljavanje i Fondu za razvoj neprofitnog sektora.\nAutorka je učestvovala u izradi mnogobrojnih akcionih i istraživačkih projekata realizovanih na području Srbije iz oblasti promocije i zaštite ljudskih prava ranjivih društvenih grupa.


Doboj i Ugljevik ušli u proces BFC Sertifkacije\nMisija i zadaci\nUsluge pravnog savjetovanja\nUsluge finansijskog savjetovanja\nMreža lokalnih povjerenika SOGRS\nMeđunarodna saradnja i EU\nZamjenik gradonačelnika grada Doboja, Dragan Vasilić i načelnik opštine Ugljevik, Vasilije Perić potpisali su 16. septembra ugovor o sprovođenju programa sertifikacije lokalnih samouprava sa povoljnim poslovnim okruženjem BFC SEE sa direktoricom Privredne komore, Dragicom Ristić.\nDirektorica Komore, Dragica Ristić, u izjavi medijima, naglasila je da su proces sertifikacije do sada prošli gradovi Prijedor, Banjaluka i Bijeljina, a da su u proces sertifikacije uključene i druge opštine i gradovi u Srpskoj. Sertifikat, kako je istakla, podrazumijeva da lokalne zajednice ispunjavaju 12 kriterijuma i 80 potkriterijuma i namijenjen je onim samoupravama koje imaju razvojne kapacitete i koje su strateški opredijeljene da unaprijede poslovno okruženje.\n– Investitori kreću baš od lokalnih zajednica i važno je da upravo na tom nivou bude povoljan poslovni ambijent. Doboj je izuzetno važno čvorište i za lokalni i regionalni razvoj i poslovni ambijent im je od velikog značaja. Isto tako, Ugljevik je opština koja ima kapacitete u energetskom sektoru, ali podjednako važni su prirodni potencijali i razvoj prerađivačke industrije, prerada voća i povrća – kazala je Dragica Ristić.\nZamjenik gradonačelnika Doboja Dragan Vasilić rekao je da je želja gradske uprave da ponudi budućim investitorima mogućnost da ostvare tržišnu prednost kako bi poslovali pozitivno.\nNačelnik Ugljevika Vasilije Perić podsjetio je da ova lokalna zajednica proizvodi 40 odsto električne energije za tržište Republike Srpske, te da su prvi u Srpskoj po proizvodnji šljive.\n– Težimo da stvorimo što povoljniji privredni ambijent kako bismo imali više zaposlenih u ovim teškim vremenima, veći budžet i kako bismo imali što bolje pretpostavke da investitori dođu na naš prostor – poručio je Perić.\nProgram sertifikacije povoljnog poslovnog okruženja u jugoistočnoj Evropi je jedinstven regionalni program za unapređenje konkurentosti lokalnih samouprava, koji se provodi u Republici Srbiji, Hrvatskoj, Makedoniji, i Bosni i Hercegovini.\nNovosti iz SOGRS\nNovosti iz opština\nNovosti naših partnera\nOpštine članice SOGRS\nIzrada web sajta podržana od strane Švedske agencije za međunarodni razvoj - SIDA\nSavez opština i gradova Republike Srpske


subota, 24 april 2010\tDamodaran, Asvat\nKorporativne finansije obuhvataju sve odluke koje preduzeće donosi, a koje imaju finansijske implikacije. Zbog toga, postoji aspekt korporativnih finansija u vezi sa gotovo svakom radnjom koje preduzeće preduzima, bez obzira na to koji funkcionalni dio preduzeća preduzima takvu odluku.\nPostoji veliki broj knjiga napisanih o korporativnim finansijama. Takozvane knjige „o osnovama“ fokusiraju se, u stvari, na rešavanje problema i zadataka. One izbjegavaju postavljanje provokativnih pitanja, daju odgovore na komplikovana pitanja, te pružaju čitaocu osjećaj da može da kontroliše problem. Knjige „iz prakse“ fokusiraju se na sredstva i tehnike korporativnih finansija, a malo pažnje obraćaju na teoriju na kojoj se finansije oslanjaju.\nGlavna vrijednost ove knjige je njen fokus na primjenu kompleksne teorije kod stvarnih kompanija, uz minimiziranje kompromisa koji se neizbježno moraju praviti u tom procesu.\nTemelj ove knjige nalazi se u sali za predavanja, a njen rezultat oblikovan je na osnovu reakcija i odgovora studenata kod primjera koje je autor koristio na svojim predavanjima.\nMODUS-centar za statistička istraživanja i prognoze, Podgorica, 2007\n976 str, tvrdi povez


Mere će se posebno odnositi na ograničenja vezana za noćni život jer se virus širi najviše među mladim nevakcinisanim ljudima.\nNoćni klubovi biće zatvoreni od ovog vikenda, a za aktivnosti na otvorenom uz učešće više od 500 ljudi biće potrebni negativan test na kovid ili potvrda o vakcinaciji, rekla je portparol Vlade Katalonije novinarima.\n- Ne možemo se pretvarati da smo porazili virus. Pandemija nije završena, nove varijante su veoma zarazne i dalje imamo značajne dijelove populacije koji nisu vakcinisani - rekla je ona.\nPoruka nemačkih imunologa: "Nema kolektivnog imuniteta BEZ VAKCINACIJE DECE"\nOna je najavila mogućnost ponovnog uvođenja obaveznog nošenja maski na otvorenom, ali odluku može donijeti samo Vlada u Madridu.\nŠpanija je 26. juna ukinula zahtev o obaveznom nošenju maske na otvorenom tamo gde je moguće držati distancu.\nJoš nekoliko manjih regiona ponovo je uvelo mere restrikcije za socijalni život kako bi se pandemija držala pod kontrolom.\nU severnom regionu Navara, barovi i noćni klubovi zatvaraće se od 1.00 čas, umesto od 3.00, a u regionu Kantabrija potpuno je ukinut noćni život u nekoliko gradova.\nUmrlo više od 81.000 ljudi\nOko 40 odsto populacije Španije, od 47 miliona, do sada je u potpunosti vakcinisano, ali u starosnoj grupi od 20 do 29 godina taj procenat je tek svaki deseti.\nU Španiji je do sada od posledica infekcije umrlo više od 81.000 ljudi, dok je infekcije potvrđena kod više od 3,8 miliona ljudi.


Portugal: Do septembra pomoć od 60 evra najsiromašnijim porodicama\nPortugal će do septembra produžiti subvenciju od 60 evra mesečno za pomoć najsiromašnijim porodicama u borbi protiv inflacije hrane, rekao je premijer Antonio Costa.\nGovoreći u parlamentu, Costa je rekao da će tromesečno produženje subvencije pokrenuto u aprilu biti odobreno u četvrtak i da će koristiti 10% stanovništva zemlje od 10 miliona ljudi. Oko 900.000 Portugalaca nosi nacionalnu minimalnu platu od 705 evra mesečno, najnižu u zapadnoj Evropi.\nPortugalske potrošačke cene su u maju porasle za 8% na godišnjem nivou, najbržim tempom od februara 1993. godine, pri čemu su cene energije porasle za 27,2%, a neprerađena hrana za 11,7%.\nPokušavamo da kontrolišemo inflaciju na način koji možemo i moramo da uradimo: sprečavamo da povećanje cena ugrozi ostatak privrede, kontrolisanjem troškova energije, rekao je Costa.\nPortugal je u aprilu smanjio poseban porez na gorivo, nadoknadivši otprilike polovinu povećanja cene dizela od oktobra 2021. i 74% rasta cene benzina.\nPortugal i Španija su pre nedelju dana počeli da subvencionišu troškove proizvodnje elektrana na fosilna goriva, u okviru šeme osmišljene da snize cene električne energije za potrošače i industriju. Očekuje se da će mehanizam koštati Portugal 2,1 milijardu evra.\nVlada takođe plaća 30% povećanja troškova gasa koje doživljava energetski intenzivna industrija poput cementa i čelika u odnosu na 2021. Poljoprivredna preduzeća su takođe oslobođena plaćanja PDV-a na đubrivo i stočnu hranu.\nPotrošači, kompanije i industrijske grupe kažu da mere nisu dovoljne da im pomognu da se izbore sa skokom cena.\nfoto: unsplash/Luís Feliciano\nPortugal: Jerónimo Martins ulaže u kupovinu norveške kompanije za proizvodnju lososa\nPortugal: Kupci Continentea sačuvali preko 360 tona voća i povrća\nPortugal: Maloprodajni lanac Pingo Doce dobio nacionalno priznanje za borbu protiv rasipanja hrane\nŠpanija: Mercadona uvodi Ready-to-Eat uslugu u više od 800 prodavnica


IZVESTAJ IZ REGIONA: Bezubi zakon o ekstradiciji | Institute for War and Peace Reporting\nIZVESTAJ IZ REGIONA: Bezubi zakon o ekstradiciji\nRepublika Srpska je konacno usvojila Zakon o ekstradiciji, ali tesko da ce to doprineti hapsenju veceg broja osumnjicenih za ratne zlocine.\nSrpska polovina Bosne nevoljno je donela novi zakon koji dozvoljava predaju osumnjicenih za ratne zlocine Tribunalu u Hagu. Ali izgleda da taj zakon nema zube, njegova je primena blokirana crvenom trakom, tako da se skorija izrucenja ne cine verovatnim.\nBila su potrebna tri zasedanja parlamenta Republike Srpske (RS) da bi se konacno 2. oktobra "progurao" i usvojio Zakon o saradnji sa tribunalom. Taj dokument ima za cilj uklanjanje onih formalnih pravnih prepreka koje sudstvu i policiji RS doskora nisu dozvoljavale primenu optuznica Tribunala.\nZakon, medjutim, moze stupiti na snagu tek osam dana nakon njegovog objavljivanja u Sluzbenom glasniku RS. Tekst zakona jos uvek nije predat u stampu, i nema nikakvih znakova da ce do toga uopste doci.\nBanjalucki dnevni list "Nezavisne novine" citira izvor blizak vladi, prema cijim recima je Srpska demokratska stranka (SDS) smislila nacin da beskrajno odlaze objavljivanje zakona i tako spreci njegovo dejstvo.\nEkstradicija je veoma nepopularna u RS, jer vecina gradjana, izgleda, veruje da nijedan od njihovih politicara i vojnika tokom bosanskog rata nije pocinio nijedan ratni zlocin.\nSnazno protivljenje javnosti usledilo je nakon sto je premijer RS, Mladen Ivanic, na septembarskom skupstinskom zasedanju, obecao uvodjenje odredbe o saradnji. Rasprave o predlogu zakona su dva puta odlagane. Konacno, nacrt zakona se provukao 2. oktobra sa jednim glasom vise, dobivsi 42 od ukupno 83 glasa. Spasli su ga poslanici Socijalisticke partije (SPS), nakon sto su petorica odmetnika iz SDS odbili da podrze predlog.\nKrstan Simic iz Stranke nezavisnih socijaldemokrata (SNSD) izjavio je da su postojala ozbiljna neslaganja u vladajucoj koaliciji, koju cine SDS, Partija demokratskog progresa (PGP) i SPS. Simic veruje da je usvajanje zakona bilo odlagano kako bi se pruzila prilika da vodje SDS ubede pobunjenike iz vlastitih redova da podrze zakon.\nVeruje se da je vlada odbila nekoliko amandmana koje su predlozili odmetnici iz SDS, ukljucujuci i odredbu po kojoj, pre slanja u Hag, osumnjicenima treba prvo suditi pred domacim sudovima. Drugi zahtev bio je da se hapsenja koja su do sada sprodovodile trupe SFOR-a zigosu kao teroristicki akti.\nMinistar pravde Biljana Maric izjavila je da bi usvajanje tih amandmana "promenilo samu sustinu zakona". Uprkos tankoj vecini i cinjenici da je celokupna parlamentarna opozicija odbila da podrzi zakon, Ivanic je nakon njegovog usvajanja delovao zadovoljno.\nAli oni koji ce biti zaduzeni za sprovodjenje ekstradicije misle drugacije. Svi pokusaji IWPR da pribavi dodatne izjave ministra pravde i same policije, bili su neuspesni. Drago Vucic, generalni sekretar SPS, je rekao: "Ja ne ocekujem da ce ministar unutrasnjih poslova sada preuzeti SFOR-ovu ulogu hapsenja osumnjicenih".\nVucic tvrdi da je stanoviste policije da se "sa osobama na Haskim potjernicama treba razgovarati i ubediti ih da se dobrovoljno predaju".\nVucicev partijski kolega Petar Djokic, takodje je izrazio sumnju u spremnost policije da pristupi hapsenjima. "Za sada nisam u stanju da zamislim jednog sefa policije kako izdaje nalog za hapsenje, niti da bi ga, ukoliko do toga ipak dodje, ijedan policajac bio spreman izvrsiti", rekao je on. Djokic je objasnio da se ne moze ocekivati velika podrska javnosti, kojoj se godinama govorilo da je Tribunal, u stvari, politicki sud, osnovan sa ciljem da se sudi citavom srpskom narodu. "Tesko da ce taj narod preko noci promeniti pristup", dodao je.\nDjokic je primetio da su na dan kada je zakon usvojen, u Bijeljini prodavane majice sa likom Haskog bjegunca i nekadasnjeg srpskog vodje, Radovana Karadzica i sloganom "Srpski heroj", dok su se u Banja Luci pojavili leci kojima se na poslanike apelovalo da ne podrze zakon o ekstradiciji. Cudno je, medjutim, da otkako je zakon usvojen, skoro niko ne pominje Radovana Karadzica i njegovog ko-optuzenog, generala Ratka Mladica.\nI poslanici ce imati mnogo prilika da osujete proces ekstradicije. Vucic primecuje da novi zakon daje pravo samoj RS da proceni postoji li u haskim optuznicama osnov za krivicno gonjenje, pa i da odbije saradnju s Tribunalom ukoliko su optuznicama "ugrozeni interesi RS".\nImena 26 osoba iz RS nalaze se na javnim haskim optuznicama. Od potpisivanja Dejtonskog mirovnog sporazuma, optuzeni su imali sasvim dovoljno vremena da se predaju, ali ih je tek nekoliko to i ucinilo. Otuda i ravnodusnost Tribunala prema novom zakonu RS. Sve drzave-clanice UN obavezne su da isporuce optuzene Haskom sudu i nema potrebe da se usvajaju zasebni zakoni.\n"Sada, kada je usvojila zakon koji joj, pre svega, nije ni bio potreban, mi od vlasti RS ocekujemo da bez ikakvog odlaganja uhapsi svih 26 optuzenih", izjavio je portparol Tribunala Dzim Lendejl.\nGordana Katana je clan dopisne mreze IWPR za ratne zlocine i saradnik sarajevskog dnevnog lista "Oslobodjenje".


Zaev: Severna Makedonija na listi 20 najvećih dostignuća EU • RTK\nPremijer Severne Makedonije Zoran Zaev izjavio je danas u Briselu da je obavešten o "priznanju" koje je njegova zemlja dobila od Evropske komisije.\nZaev je rekao da je Evropska komisija njegovu zemlju i uspeh koji je postigla stavila na listu 20 najvećih dostignuća EU u proteklih pet godina.\n"To je ogromno priznanje za nas i još veći podsticaj", istakao je Zaev.\nZaev je istakao da je njegova zemlja u potpunosti spremna da počne pregovore o prijemu u EU i da je sada Evropa na potezu da pokaže da drži reč i da odredi datum.\n"U potpunosti smo spremni za početak pregovora. Sada su na potezu države članice i institucije EU. Na potezu je Evropa da pokaže da drži reč. Taj potez treba da bude isključivo na osnovu naših zasluga, a u interesu razvoja Unije i u interesu perspektive celog našeg regiona", rekao je Zaev.\nJunker je, kako je preneto u saopštenju, čestitao Zaevu i njegovoj državi na "istorijskim koracima preuzetim u prethodne dve godine i istakao da je "Severna Makedonija svetao primer u regionu i šire".\nStaži Zajović španska nagrada za mir


Belorusko Ministarstvo industrije: Nijedno državno preduzeće nije zatvoreno zbog štrajka - 24.08.2020, Sputnik Srbija\nBelorusko Ministarstvo industrije: Nijedno državno preduzeće nije zatvoreno zbog štrajka\nU Belorusiji u ponedeljak nema preduzeća zatvorenih zbog štrajka, izjavio je za Sputnjik pomoćnik beloruskog ministra industrije Česlav Šuljga. 24.08.2020, Sputnik Srbija\n© Sputnik / Viktor TolochkoŠtrajk u Fabrici traktora u Minsku\nU Belorusiji u ponedeljak nema preduzeća zatvorenih zbog štrajka, izjavio je za Sputnjik pomoćnik beloruskog ministra industrije Česlav Šuljga.\n„Prema informacijama koje imam, u ponedeljak u sistemu Ministarstva industrije Belorusije nema preduzeća koja su zatvorena zbog štrajka“, rekao je Šuljga. On je, pri tome, precizirao da to Ministarstvo objedinjuje više od 220 preduzeća zemlje.\nRanije je predsednik Belorusije Aleksandar Lukašenko naredio da se od ponedeljka zatvore fabrike koje su u štrajku, a potom odredi ko će biti pozvan u njih na posao.\nU jednom broju beloruskih preduzeća izbili su štrajkovi radnika, a najavljena je i obustava proizvodnje. Međutim, prema rečima premijera Romana Golovčenka, sva preduzeća realnog sektora ekonomije zemlje rade normalno.\nMinsk: Demonstranti su pobegli, nije Lukašenko


Ibanjez odbio Zvezdu pa se predomislio, Terzić otputovao u Zagreb na nove pregovore | Transferi\nYou are here: Home Fudbalske Vesti Ibanjez odbio Zvezdu pa se predomislio, Terzić otputovao u Zagreb na nove pregovore\tMay 23, 2017 1:28 am\nIbanjez odbio Zvezdu pa se predomislio, Terzić otputovao u Zagreb na nove pregovore\nŠOU program oko Luisa Ibanjeza nastavio se i u utorak sa više neočakivanih obrta. Oko podneva je izgledalo da je Zvezda izgubila bitku sa Mehelenom jer je argentinski levi bek javio menadžeru da će ipak put Belgije za koju je rezervisao avio kartu u petak. Nekoliko sati kasnije ipak je pristao da još jednom u toku večeri popriča sa generalnim direktorom Zvezdanom Terzićem u Zegrebu. Ibanjezova supruga, Hrvatica Mateja vekliki je zagovornik odlaska na zapad, ne u Srbiju, ali Argentinac smatra da Belgijanci nisu ispoštovali dogovor jer mu daju platu 300.000 bruto, a ne neto koliko je on mislio. Iako je uzeo kaparu od Mehelena, nije zadovoljan sa 180.000 evra neto, jer Zvezda može da mu plati toliko, a i više od toga. Sa sportske strane Beograd mu je privlačniji, jer bez obzira na sve probleme, ipak je Zvezda gigant za Mehelen i klub odakle se u slučaju dobrih igara ide na bolje. To je, navodno jedini razlog, što se tast igrača, koji se vodi kao neko ko štiti njegov interes, odlučio da još jednom razgovara sa Zvezdom. Iako su crveno-beli prijavili igrače pokušaće da se izbore za pravo da prijave jednog bonus igrača do 2. jula i prvog duela sa Kairatom. Ukoliko propadne poslednji pokušaj, crveno-beli će beka potražiti na drugoj strani, ponuđenih igrača ima na pretek. Prioritetni ciljevi su i dalje Mirko Ivanić, Mijat Gaćinović i Slavoljub Srnić a Zvezdu dele detalji da potpiše minimum dvojicu od njih i to već početkom sledeće nedelje. Brazilac Silvinjo je ostao prvi inostrani pik…


Ceste u Banjaluci prepune rupa, vozači ogorčeni\n"Ovo šta se radi od našeg naselja je užas. Čekamo kad će rupe na cesti da nam progutaju automobile, a u smeću i smradu se davimo", kaže stanovnik banjalučkog naselja Drakulić, koji želi da ostane anoniman.\nUlica Mlađe Ćusića je već "krpljena", kaže nam, ali se nove rupe konstantno otvaraju i niko ne reaguje. Kaže i da broj kontejnera nije odgovarajući za ovoliko naselje, pa je čest prizor ogromna gomila smeća pored kontejnera.\n"Sami ćemo se organizovati i zakrpiti ih, nebitno koliko bismo zakona time prekršili. Ovom cestom djeca pješače u školu, neko će ih zakačiti autom dok bude obilazio jednu od rupa. Problem se mora riješiti", poručuje Nemanja B. iz Drakulića.\nNisu stanovnici Drakulića usamljeni, na stanje saobraćajnica su ogorčeni i u Adi, ali i u Boriku.\nČitaoci iz Ade su nam poslali fotografije rupe na cesti koja je, kako kažu, "dovoljno velika da se kamion zaglavi u njoj". Tvrde da je duboka preko 15 cm, a duga više od jednog metra.\nU Boriku su posebno nezadovoljni novim pješačkim prelazom koji je napravljen od betonske kocke, jer smatraju da su nepotrebno utrošena ogromna sredstva, a mogao je biti napravljen i montažni, koji bi imao isti efekat.\n"Pored tog ležećeg policajca, stravična je situacija na cesti koja vodi od 'San Rema' prema kružnom toku, jer se mora voziti slalom između ulegnuća na cesti", kaže nam vozač kojeg smo pitali za komentar.


Srpska se predstavlja na Novosadskom "Sajmu zavičaja" - Novosti Plus\nSrpska se predstavlja na Novosadskom “Sajmu zavičaja”\nTuristička organizacija Republike Srpske učestvovaće na “Sajmu zavičaja – zavičaj kroz privredu, turizam i kulturu”, koji će početi sutra u Novom Sadu. Iz Turističke organizacije saopšteno je da je ovaj nastup veoma značajan za Republiku Srpsku, budući da najveći broj turista koji dolaze u Srpsku upravo iz Srbije.\nU saopštenju se navodi da bi manifestaciji trebalo da prisustvuje i premijer Republike Srpske Radovan Višković, kao i predstavnici republičkog Ministarstva trgovine i turizma.\nNa zajedničkom štandu turističkih organizacija Republike Srpske i Vojvodine tokom Sajma biće i šef Predstavništva Srpske u Srbiji Mlađen Cicović, koji će biti izaslanik predsjednika Republike.\nTuristička organizacija će u petak, 7. juna u Turističko-informativnom centru Vojvodina u Novom Sadu održati konferenciju za novinare i tur-operatore. Organizatori ove manifestacije su Pokrajinski sekretarijat za regionalni razvoj, međuregionalnu saradnnju i lokalnu samoupravu i Fond za pružanje pomoći raseljenim licima AP Vojvodina.\n“Sajam zavičaja” u Kongresnom centru Master Novosadskog sajma održava se prvi put.\n← “DANI JAGODA 2019” U PRIJEDORU\nĆevap “oborio rekord”-pojedeno 13.500 porcija na festivalu →\nDODIK NAKON SASTANKA SA ERDOGANOM: Pretnja silom ne može rešiti nijedan problem


Brnabić: Odluka Prištine sramotna, pitaću zvaničnike EU o tome - Kosovo Online\n18. Januar 2022. • 11:11\nPremijerka Ana Brnabić izjavila je da je sramotna odluka Prištine da ne dozvoli Srbima sa Kosova da se izjasne na referendumu kao i da ne razume partnere iz međunarodne zajednice koji na to nisu reagovali, prenosi Tanjug.\nBrnabiće je navela da će to biti jedna od tema razgovora tokom njenog boravka u Briselu, 25.janaura\n"U Briselu ću učestvovati na Savetu za stabilizaciju u pridruživanje, u okviru pretpristupnih pregovora, a imaću sastanke i sa zvaničnicima EU. Pitaću ih iza zatvorenih vrata šta nameravaju s obzirom na zabranu Srbima da učestvuju u glasanju na referendumu", rekla je Brnabić za TV Prva.\nPremijerka je ponovila da je odluka kosovskih vlasti "skandalozna i sramotna", ali i da ne razume ni strane partnere, međunarodnu zajednicu, ni EU, ni zemlje Kvinte, koje samo kažu da su učinili sve što su mogli.\n"Uskratili ste Srbima na KiM osnovno pravo i verujem da će ovo imati dalekosežne posledice. To zavisi od toga kako budu pristupili izborima 3. aprila, ali to će svakako biti na dnevnom redu svih naših sastanaka sa njima ubuduće", rekla je Brnabić i dodala da će posledice svakako biti političke, jer Srbija uvek čuva mir i stabilnost.\nOna je navela i da je na Beogradu da se bori sa Srbima sa Kosova do konačne pobede, a na pitanje koji su dalji koraci, odgovorila da će se to videti u dogovoru sa Srbima sa Kosova, a svakako će, ponovila je, ti biti i jedna od tema njene posete Briselu 25. januara.\nAna Brnabić referendum Srbija Kosovo\nKusari Ljilja: Za izbore 3. aprila uraditi isto kao za referendum


Iako privreda Srbije raste, i u 2019. ozbiljno zaostajemo | Talas.rs\nIako nije bila jedna od tri najbrže rastuće ekonomije u Evropi, kako je predsednik Vučić tvrdio, Srbija je u prvoj polovini ove godine imala impresivan rast. Od nje su viši rast u Evropi imale samo Irska, Island, Turska, Malta i Poljska.\nEkonomski rast u prvoj polovini 2018, Izvor: Eurostat\nMeđutim, slika nije tako ružičasta kao što se čini na prvi pogled.\nEkonomski rast Srbije u ovoj godini, a naročito u prvom polugođu, posledica je vrlo niske osnovice iz prethodne godine, pošto je rast BDP-a u 2017. iznosio tek 2% (nakon revizije podataka o visini BDP-a koju je ove godine izradio RZS).\nEkonomski rast u 2017; Izvor: MMF\nNa visok rast su posebno uticali poljoprivreda, građevina i rudarstvo i generisanje električne energije. Prošle 2017. bila je suša koja je imala jak negativan uticaj na nivo poljoprivredne proizvodnje.\nPored toga, u 2017. godini došlo je do neplaniranog pada proizvodnje struje usled lošeg planiranja u okviru EPS-a, dok je građevinarstvo tokom prethodne godine imalo neravnomeran raspored – visok rast u drugoj polovini godine, ali zato i pad tokom prve polovine.\nUsled toga, privredni rast u ovoj godini je nešto viši nego što je to očekivano jer je privredni rast u prethodnoj godini bio niži.\nŠta kažu projekcije ekonomskog rasta za Srbiju?\nU ovom polugodištu doći će do usporavanja rasta, čak i ako sve nastavi da ide dobro, pošto će se polako povećavati osnovica.\nStanje u EPS-u i proizvodnja struje su se oporavili i stabilizovali u drugoj polovini prošle godine, a kako je u tom polugođu došlo i do oporavka građevine, ova dva privremena uticaja na rast će se iscrpeti. Ostaje samo doprinos poljoprivrede jer su posledice suše bile tokom cele sezone.\nSamim tim, ekonomski rast će usporiti u drugom polugodištu, gde su procene Fiskalnog saveta da će iznositi oko 4%. Time će ekonomski rast iznositi negde oko 4,4% na godišnjem nivou.\nProjekcije rasta u 2019. godini pokazuju da će Srbija, i pored velikog zaostatka u dohotku po glavi stanovnika, opet imati ekonomski rast koji neće biti viši od proseka zemalja u tranziciji koje su postale članice EU.\nTo znači da Srbija ni naredne godine neće uspeti da smanji zaostatak ni za najmanje razvijenim od ovih zemalja, kao što su Bugarska ili Rumunija, a kamoli za uspešnijih zemljama poput Češke ili Slovačke.\nProjekcije rasta za 2019; Izvor: MMF\nKada se odbiju svi ovi privremeni činioci koji kratkotrajno utiču na kretanje BDP-a, dobija se trend ekonomskog rasta.\nOn je u Srbiji procenjen na 3,5-4% na godišnjem nivou.\nImajući u vidu loše skorašnje rezultate, ovo ne deluje loše, ali zato treba da se poredimo sa drugim zemljama u tranziciji.\nFiskalni savet kao trend ekonomskog rasta procenjuje 4% za zemlje u tranziciji, a za Srbiju 3,5- 4%. Prema tome, videćemo da Srbija ni u tom slučaju ne napreduje u odnosu na zemlje u tranziciji koje su postale članice EU.\nTrend ekonomskog rasta; Izvor: Fiskalni savet\nNivo trenda ekonomskog rasta u Srbiji u optimističnoj prognozi jednak je ekonomskom trendu 11 zemalja u tranziciji koje su postale članice EU.\nPesimistična prognoza kaže da Srbija zapravo ima čak i nešto niži nivo trenda ekonomskog rasta od ovih zemalja i pored toga što ima niži nivo dohotka, pa bi se moglo očekivati da njena privreda brže raste.\nOvo znači da Srbija ne napreduje dovoljno ekonomski brzo ni da bi u doglednoj budućnosti sustigla Bugarsku ili Rumuniju, a kamoli razvijenije bivše zemlje u tranziciji kao što su Češka ili Estonija, da ne spominjemo razvijene zemlje Evrope.\nNeophodan nam je bolji privredni ambijent\nDa bi srpska privreda zaista počela da se razvija i sustiže druge zemlje, neophodno je da na duži rok ima značajno više stope ekonomskog rasta, barem 1 – 2 procentna poena više nego sada.\nDa bi se za to stvorili preduslovi, neophodno je da se napravi privredni ambijent koji bi to podržao: da se uvede efikasna vladavina prava (od nezavisnosti sudstva do efikasne javne administracije), uvede osnovna predvidljivost regulatornog okvira i smanje parafiskalni i nameti na rad, što bi srpsku privredu učinilo konkurentnijom u inostranstvu.\nNe postoji, dakle, jednostavno i brzo rešenje – potrebno je sistemski reformisati našu privredu kako bi mogla da, za početak, sustigne zemlje u tranziciji.\nTAGS: ekonomski rast EU Fiskalni savet MMF rast Srbija tranzicija


Konstruktivna Inicijativa – Konkrektan Rezultat\nHome AP Vojvodina Konstruktivna inicijativa – konkrektan rezultat\nTokom Juna meseca 2021.godine održan je sastanak sa direktoricom Kancelarije za inkluziju Roma Pokrajinske vlade Ljiljanom Mihajlović, i Jelenom Jovanović, pokrajinskom poslanicom, tadašnja tema razgovora je bila zapošljavanje koordinatora za romska pitanja u kulskoj opštini, što je danas i realizovano.\nPredsednik opštine Kula Damjan Miljanić održao je danas sastanak sa pokrajinskom poslanicom Jelenom Jovanović povodom uvođenja koordinatora za romska pitanja u opštini Kula.\nDanas je predstavljen koordinator za romska pitanja Ivana Novaković, apsolvent na Visokoj školi strukovnih studija za vaspitače „Mihailo Palov“ u Vršcu, koja će se u budućem periodu baviti rešavanjem problema romske nacionalne zajednice na teritoriji opštine Kula.\nPredsednik Miljanić je podsetio da opština Kula ima Lokalni akcioni plan za unapređenje položaja Roma i Romkinja, koji je počeo sa implementacijom 2020. godine i traje do 2024. godine, a u koje su uključeni svi relevantni subjekti, što je veoma značajno, jer je lokalna samouprava u Kuli prepoznala kako da unapredi položaj romske populacije na svojoj teritoriji.\nPredsednik opštine Kula, Damjan Miljanić istakao je da će na ovaj način lokalna samouprava moći lakše da sagleda koje su potrebe romske zajednice, da iste budžetira u okviru Lokalni akcioni plan za unapređenje položaja Roma i Romkinja, kao i da se bude u stalnom kontaktu sa romskim porodicama.\nJelena Jovanović pokrajinska poslanica podsetila je da je nedavno održan sastanak u opštini Kula te da je lokalna samouprava veoma brzo i efikasno reagovala po pitanju zapošljavanja koordinatora za romska pitanja, što je veoma značajno za poboljšanje položaja romske nacionalne zajednice.\n“Veoma sam zadovoljna današnjim sastankom i ono što je posebno važno je što su na današnjem sastanku, pored predsednika opštine i njegovih saradnika, prisustvovali predstavnici ključnih institucija koji se bave problematikom Roma”- rekla je pokrajinska poslanica Jelena Jovanović.\nPrevious articleRekonstrukcija biciklističke staze od radničkog do banje\nNext articleMirović primio decu iz regiona koja učestvuju na Letnjem kampu u našoj zemlji


Momirović: Strateški pravac – rehabilitacija pruge BG-Bar\nTanjug 6. aprila 2021. 11:52\nBEOGRAD – Naš strateški pravac je da rehabilitujemo prugu od Beograda do Bara, kaže ministar građevinarstva, saobraćaja i infrastrukture Tomislav Momirović posle sastanka sa crnogorskim kolegom Ratkom Mitrovićem.\nMomirović je posle sastanka rekao da je crnogorskog ministra ekologije, prostornog planiranja i urbanizma informisao o investicionom ciklusu u kojem se trenutno nalazi Srbija i poručio da je strateški interes Srbije „mini Šengen“.\nPodsetio je da se u Srbiji trenutno radi na 12 auto-puteva, a da je plan da se građevinski krene u investiranje osam auto-puteva do kraja godine.\nPreneo je da je na sastanku bilo reči i o brzoj pruzi Beograd-Novi Sad, Novi Sad-Subotica, ali i napomenuo da je naš strateški pravac rehabilitacija pruge od Beograda do Bara.\n„Već smo uradili prve korake u tom smeru, pruga od Beograda do Valjeva je rekonstruisana kompletno. U narednom periodu ćemo rekontruisati deo od Valjeva do Vrbnice“, rekao je Momirović za Tanjug.\nNaveo je da je, kroz incijativu predsednika Aleksandra Vučića, strateški interes Srbije „mini Šengen“, intergacija, povezivanje i ekonomski rast celog regiona.\n„U tom smeru smo spremni da pružimo, a ujedno i primimo, svu moguću pomoć vezano za investicije u infastrukturne projekte i sve vrste investicija koje pokrivaju naše ministarstvo.\nUveren sam da ćemo u narednom periodu sarađivati još bolje“, naglasio je Momirović.\nNa sastanku je, kaže, imao priliku da čuje crnogorska iskustva i da prenese kolegama iz Crne Gore iskustva Srbije, pre svega u vezi sa prostornim planiranjem.\nCrnogorski ministar Ratko Mitrović naveo je da je bilo reči o značajnim investicionim projektima koji su vezani za železnicu, za putnu infrastrukturu i o njihovom značaju za razvoj privrede, industrije i turizma.\n„Zajedničko je mišljenje da ti kapitalni projekti mogu da budu veoma značajni i da mogu ne samo da razviju bolje odnose između dve države, nego i da omoguće bolji standard ljudi koji žive na tom prostoru“, rekao je Mitrović.\nMitrović kaže da su na sastanku razgovarali o mogućnosti tehničke saradnje i uopšte o produbljivanju saradnje u realizaciji nekih kapitalnih projekata.\n„Glavni razgovori bili su, bar što se naših interesa tiče, saradnja u oblasti prostornog planiranja i urbanizma vezano za važne investicione projekte“, rekao je Mitrović.\nPreneo je da u Crnoj Gori otvaraju državni Zavod za prostorno planiranje i urbanizam i da je u tom smislu jako interesantno da prodube saradnju sa stručnjacima iz ekologije i prostornog planiranja iz Srbije.\nPlanira se, dodaje, da se angažuju kolege iz Srbije na izradi prostornih planova u Crnoj Gori, kao i angažovanje crnogorskih stručnjaka na izradi prostornih planova u Srbiji.\nTakođe, dodaje, bilo je razgovora i o mogućnosti saradnje u oblasti ekologije, i iskustvima Srbije vezanim za uređaje koji se odnose na reciklažu i rešavanje problema čvrstog optada.


Vanredna situacija - šta to znači za građane opštine Bačka Palanka? (VIDEO)\nNaslovna Info Opštinske vesti Vanredna situacija – šta to znači za građane opštine Bačka Palanka? (VIDEO)\nBAČKA PALANKA: Opština Bačka Palanke je na vanrednoj sednici Štaba, održanoj jutros donela odluku o uvođenju vanredne situacije na teritoriji cele opštine.\nŠta to konkretno znači za građane opštine Bačka Palanka i da li će možda biti uvođene neke nove mere na nivou opštine, za BAP VESTI govorio je zamenik predsednika Opštine Bačka Palanka i zamenik komandanta Opštinskog štaba za vanredne situacije, Mita Lačanski.\nPogledaj: Opština Bačka Palanka proglasila vanrednu situaciju\nZamenik predsednika opštine Mita Lačanski\nPrethodni tekstCrni petak: Gde Bačkopalančani mogu da kupuju po sniženim cenama? (VIDEO)\nSledeći tekstNajavljena isključenja struje za subotu i ponedeljak (28. i 30.11.)\nJeca 27/11/2020 At 21:07\nVanrednu situaciju bi trebali svi gradjani ispostovati i podrzati, to je neosporno…Medjutim, sta je sa zdravstvenim sistemom u opstini B. Palanka? Ljude koi imaju simptome virusa i po nedelju dana ostave na cekanju dok ih konacno ne prime, a i tada, vecini, samo izvade krv, pregledaju pluca (bez snimanja) i bez prave slike sta je u pitanju, posalju ih kuci, sa napomenom da dodju na kontrolu za nedelju dana…Nakon nedelju dana, kada pacijent dodje da uradi kontrolu, posalju ga kuci uz obrazlozenje da nemaju dovoljno testova i da isti pacijent, ponovo dodje za nekoliko dana…Gde je tu odgovornost i briga o pacijentima? Ti pacijenti, koi su ovih dana, prosli kroz naveden tretman, cak ni ne znaju sa sigurnoscu dali su pozitivni ili negativni…Nisu prosli celu proceduru da se to ustanovi a na osnovu pregleda koji su obavili nikakvo misljenje nisu dobili …Sada se pitam, koliko ce pomoci vanredna situacija ako masa ljudi ni nezna dali su pozitivni?\nRajko 30/11/2020 At 15:13\nPrestanite da sirite dezinformacije i da lazete ljude!


Dejtonski sporazum, 21 godinu posle ⋆ P-portal\nDanas, po mišljenju dela međunarodnih zvaničnika, vreme je za njegovu reviziju kojoj se, međuitm, protive Srbi. Bošnjaci se zalažu za ukidanje RS i centralizaciju vlasti u Sarajevu, dok Hrvati smatraju da su dosadašnjim promenama obespravljeni, te da Hrvati treba da dobiju svoj entitet sa glavnim sedištem u Mostaru.\nTokom prve zvanične posete hrvatskog premijera Andreja Plenkovića Sarajevu i Mostaru za evropski put BiH i ravnopravnost bosanskohercegovačkih Hrvata, on je najavio da će evropski put BiH prioritet spoljne politike njegove zemlje, ali i ravnopravnost hrvatskog naroda koji tu živi.\nPlenković je rekao da veruje da bi BiH trebalo da bude funkcionalna država, a Hrvati ravnopravni sa druga dva konstitutivna naroda. A, prema njegovom uverenju, to je moguće uz ustavnu reformu BiH.\nPlenković je podsetio da su hrvatski poslanici u Evropskom parlamentu, među kojima je bio i on, poručivali da je vreme za “nadogradnju Dejtonskog okvira” za šta je nužna “ustavna reforma zasnovana na načelima federalizma, decentralizacije, supsidijarnosti i legitimnog predstavljanja”.\nPrevPrethodniZagrebački solisti u decembru gostuju u Beogradu\nIdućiZa Srbe u Vukovaru života nemaNext


DRŽAVA RAZMATRA MOGUĆNOST DA SE KONVERZIJA PRAVA KORIŠĆENJA U PRAVO SVOJINE NAD GRAĐEVINSKIM ZEMLJIŠTEM SVEDE NA PRAVO ZAKUPA NA 99 GODINA PO TARIFAMA LOKALNIH SAMOUPRAVA\nKonverzija ne može da se sprovede sve dok se ne reši pitanje restitucije, jer sada nemamo čistu imovinsku situaciju na lokacijama predviđenim za izgradnju", izjavio je sekretar Odbora za građevinarstvo u Privrednoj komori Srbije Goran Rodić.\nOn je rekao da je konverzija ukočila investitore u zemlji baš u trenutku kada su stale investicije i kada je svaki investitor dragocen, zbog čega uredbu o konverziju treba ukinuti.\nDa bi se sprovela konverzija potrebno je, prema njegovim rečima, primeniti više zakona i utvrditi ko je bio prethodni vlasnik određenog zemljišta.\n"Tamo gde je država vlasnik zemljišta - može da ga proda", rekao je Rodić dodajući da je bilo predviđeno da svaki grad odredi koeficijente za određene lokacije, što nije urađeno kako je bilo predviđeno i zakočeni su investitori.\nSekretar Odbora za građevinarstvo u PKS je istakao da bi trebalo primeniti stari zakon o pravu korišćenja da bi investitori mogli da počnu da rade.\nKonverzija je pre nekoliko godina bila zamišljena, jer su svuda u svetu investitori i vlasnici zemljišta, ali i da bi se ispravile greške privatizacije u Srbiji, s obzirom da su mnogi kupovali propala preduzeća ne da bi pokrenuli proces proizvodnje već da bi za džabe došli do vrednog zemljišta, gradili stanove i tako se obogatili, naveo je on.\n"Zakon je zato i predviđao da se plati puna cena građevinskog zemljišta - kako bi se sprečila zloupotreba privatizacije, što je opravdano", rekao je Rodić ističući da je konverzija u ovim uslovima neprimenjiva.\nOn je dodao da je zajedno sa Ministarstvom za građevinu i urbanizam pronađeno rešenje\n- da se prvo "otpuši" ambijent i aktivira investiciona gradnja izmenama određenih zakonskih odredbi.\n- za šest do devet meseci treba napraviti novi zakon koji bi sve vrste i vlasništva i korišćenja zemljišta izjednačio na jedan kvalitetan način.\nZakonom o planiranju i izgradnji iz 2009. je uvedena obaveza da vlasnici privatizovanih preduzeća moraju da plate konverziju ako na zemljištu na kojem su fabrike hoće da prave stanove, ali i za investitore kojima je zemljište besplatno ustupljeno na korišćenje, a na njima još nisu ništa sagradili.\nViše puta su menjani uslovi plaćanja, a najviše su se koplja lomila oko načina obračuna - koliko treba platiti konverziju i ko to procenjuje.\nSporno je bilo i šta su troškovi prava korišćenja, da li se u njih uračunava cena po kojoj je kupljeno preduzeće ili samo troškovi koje je investitor imao za infrastrukturno opremanje...\nPrema nezvaničnim informacijama, koje su preneli pojedini mediji, država razmatra mogućnost da se konverzija svede na pravo zakupa tako da bi vlasnici privatizovanih preduzeća zakupili zemljište na 99 godina po tarifama lokalnih samouprava koje, inače, plaćaju svi zakupci.


Šabić: Zaštita podataka o ličnosti, jedan od glavnih zadataka nove Vlade Srbije\nBeta 5. marta 2016. 11:05\nPoverenik za informacije od javnog značaja i zaštitu podataka o ličnosti Rodoljub Šabić ocenio je danas da će jedan od prioritetnih zadataka vlade koju će Srbija dobiti nakon izbora morati da bude korenita promena stanja u oblasti zaštite podataka o ličnosti.\n„Naša zemlja ima i formalnu obavezu ali i potrebu da uskladjuje naš pravni sistem sa standardima EU. Nažalost, u tome veoma kasni“, navedeno je u Šabićevom saopštenju.\nPoverenik je ukazao i da je akcioni plan za Poglavlje 23 koji je uslaglašen sa Evropskom unijom već prekršen, a da to Poglavlje još nije ni otvoreno.\n„Novi, doslovno neophodan Zakon o zaštiti podataka o ličnosti koji je pripremio Poverenik trebalo je prema Akcionom planu za Poglavlje 23 da bude usvojen najdocnije do kraja 2015.godine, ali je to propušteno. Usled toga imamo ‘sistem’ obrade i zaštite podataka o ličnosti koji ne samo da nije u skladu sa standardima EU nego čak ni sa Ustavom Srbije“, naveo je Šabić.\nPovrerenik je istakao da unapredjenje stanja u oblasti zaštite podataka o ličnosti zahtevaju Ustavom i zakonom zajemčena prava gradjana, kao i ekonomski interesi privrednih subjekata i zemlje u celosti.\nŠabić je podsetio i da je Evropska komisije nedavno objavila tekstove pravnih akata kojima se najavljuje uspostavljanje novog sistema zaštite privatnosti na nivou Evropska unija-Sjedinjene Američke Države.\nOvim dokumentima se afirmišu načela o zaštiti privatnosti kojih se moraju pridržavati sva preduzeća koja učestvuju u transferu ličnih podataka ali i, na šta se obavezuju u pismenom obliku, vlasti SAD, i zaštitne mere i ograničenja pristupa podacima od strane organa bezbednosti.


Entoni Blinken posle sastanka sa Sergejem Lavrovom u Ženevi: Bez značajnijeg napretka u pregovorima SAD i Rusije o ukrajinskoj krizi; Lavrov: Ne mogu da kažem da li smo na dobrom putu, ili ne | Hronika\nPočetna strana > Hronika > Entoni Blinken posle sastanka sa Sergejem Lavrovom u Ženevi: Bez značajnijeg napretka u pregovorima SAD i Rusije o ukrajinskoj krizi; Lavrov: Ne mogu da kažem da li smo na dobrom putu, ili ne\nSAD i Rusija danas nisu postigli značajniji napredak u pregovorima o ukrajinskoj krizi, ali su sada na "jasnijem putu" ka razumevanju zabrinutosti druge strane, izjavio je šef američke diplomatije Entoni Blinken posle sastanka sa ruskim ministrom spoljnih poslova Sergejem Lavrovom u Ženevi.\nBlinken je novinarima rekao da je današnji razgovor sa Lavrovom bio „iskren i sadržajan“ i dodao da je izneo nekoliko ideja Vašingtona za povećanje bezbednosti i o tome u kojim oblastima bi dve strane mogle da nadju zajednički jezik, prenose svetske agencije.\nLavrov je kazao da je sastanak bio „konstruktivan i koristan“ i da su SAD pristale da sledeće nedelje pismeno odgovore Moskvi na zahtev o neširenju NATO-a na Ukrajinu.\nLavrov je odbio da okarakteriše američko obećanje da će sledeće nedelje dostaviti pismeni odgovor na zahteve Moskve.\n"Ne mogu da kažem da li smo na dobrom putu ili ne. Znaćemo to kada dobijemo pismeni odgovor SAD na sve naše predloge", naveo je Lavrov.


Ashraf Ghani se izvinio Afganistancima zbog bijega iz Kabula | Trend Radio Velika Kladuša\nAshraf Ghani se izvinio Afganistancima zbog bijega iz Kabula\nBivši predsjednik Avganistana Ashraf Ghani izvinio se Afganistancima zbog bježanja iz Kabula nakon što su talibani zauzeli afganistansku prijestonicu 15. augusta.\nOn je u saopćenju naglasio da je napustio Kabul nakon savjeta pripadnika obezbjeđenja, sa ciljem da se spriječi veliki broj žrtava zbog mogućih oružanih sukoba na ulicama.\nGhani je istakao da je napuštanje Kabula za njega bila “najteža odluka u životu”, ali da smatra da je to bio jedini način da se izbjegne upotreba oružja i da se tako spasi prijestolnica Afganistana i njenih šest miliona stanovnika.\n“Dugujem objašnjenje narodu Afganistana za odluku da iznenada napustim Kabul 15. augusta, nakon što su talibani neočekivano ušli u grad. Otišao sam na poziv obezbjeđenja predsjedničke palate, koji su mi rekli da ostajanjem u Kabulu rizikujem da dođe do istih stravičnih uličnih sukoba u gradu kakvi su se dogodili tokom građanskog rata devedesetih”, naveo je Ghani.\nGhani je napomenuo da mu nakon 20 godina pomaganja Afganistancima u građenju demokratske, napredne i suverene države nikada nije bila namjera da napusti narod niti viziju budućnosti Afganistana, prenio je “Sputnjik”.\nBivši predsjednik Afganistana izvinio se Afganistancima što nije mogao da stvari završi drugačije, uz podsjećanje da njegova privrženost afganistanskom narodu nikada nije oslabila i da će ga voditi do kraja života.\nGhani je na kraju odbacio “neosnovane i potpuno netačne optužbe” da je prilikom napuštanja Kabula sa sobom odnio “milione dolara koji pripadaju narodu Afganistana”.


Budućnosti finansija posle Kovida uz digitalizaciju – UFDS\nPandemija je donela nove izazove u svim sferama poslovanja, pa i finansijskom sektoru. Prošla godina pokazala je kako se novi poslovni modeli prilagođavaju da loše ishode prihvataju lakše, da racionalizuju, ali i da gledaju unapred i koriste AI i tehnologije za percipiranje budućih događaja.\nOvo je jedan od zaključaka webinara “The Art and Science of Digitised FP&A Business Partnering” u organizaciji International FP&A Board, gde je jedan od panelista bio i osnivač UFDS, Milan Bukumirović, inače Managing Director Business Services UK, Ireland Nordics u kompaniji SWAROVSKI.\nWebinar je okupio brojne finansijske stručnjake širom sveta, kao i govornike sa nekoliko kontinenata. Događaj je bio kombinacija kratkih prezentacija panelista o bitnim temama, virtuelno glasanje uz nekoliko anketa, kao i obavezan Q&A na kraju.\nPandemija covid-a značila je da se svet menja, moguće i trajno. Mnogi zaposleni radili su od kuće, što je trend koji će se u nekoj meri sigurno nastaviti, čime se smanjuje potreba za velikim kancelarijskim prostorima. Dolazi do generalno manje mobilnosti i u poslovne i u privatne svrhe, samim tim izmena biznis strategija, kao i prilagođavanja novim uslovima.\n– Digitalizacija je postala osnov svakog posla. Da nema digitalizacije, pitanje je kako bismo preživeli 2020-tu godinu – upitao je Milan Bukumirović i dodao da svi polako postajemo virtualni radnici.\nGospodin Bukumirović je pričao i o rizicima i prilikama koje dolaze sa digitalizacijom, budućim uticajima ovih trendova na zaposlene i tržište rada, ali iako će budućnost biti drugačija i doneće nove prilike i izazove, finansije će ostati glavne i kontrolisaće u kom će pravcu posao da se odvija.\nO svojim viđenjima uticaja kovida na posao, pričali su i Ron Monteiro, direktor finansija u Kruger Products, Mirela Marić, Senior Director Finance Operations u kompaniji Upfield koja je deo investicionog fonda KKR, Dr Karsten Oehler, profesor kontrolinga u Provadis School of International Management, i Estel Džejms, regionalni VP u kompaniji Protiviti/Robert Half.\nPrevPrethodna vestIzmene i dopune zakona o porezima\nSledeća vestPotpisan memorandum o saradnji između UFDS i FP&A Board-aSledeći


Šarčević: Deca u Srbiji veoma talentovana - IndeksOnline.rs\nNaslovna Vesti Šarčević: Deca u Srbiji veoma talentovana\nBEOGRAD – Ministar prosvete, nauke i tehnološkog razvoja Mladen Šarčević otvorio je danas 3. Nacionalnu geografsku olimpijadu, na kojoj učestvuje 614 učenika iz 80 škola iz cele Srbije.\n“To svakako moramo, a nadam se da smo sada na veoma dobrom putu, ali, jako je važno reći da, određena tela u Ministarstvu ne funkcionišu baš najbolje. Moja zamisao je da ove godine osnažimo centre za talente, napravimo ozbiljna mesta, da sa centrima za stručno usavršavanje nastavnika, klubovima nauke, sredstva koja imamo u budžetu za promociju nauke, bolje preraspodelimo”, kaže Šarčević.\n„Nisam samo došao da budem političar, to ni ne znam da budem, ali hoćemo da napravimo bolji obrazovni sistem, da deca imaju potpuno drugačiji pristup od one reprodukcije učenja napamet i svega onoga za šta se, nažalost u Srbiji držimo još veoma čvrsto“, rekao je ministar.\nU suštini, kako kaže, on skoro završava karijeru kao menadžer u obrazovanju, te da, ako Srbija usvoji zakone, a to je, ocenjuje, skoro pri kraju, ako usvoji platformu Nacionalnog programa kurikuluma, što je takođe kraju, te ako se usvoje izmene nastavnog plana i programa, to će biti ozbiljni, „tektonski“ poduhvati i to je posao od godinu dana, za 2018.\n„Kada govorimo o daljim postupcima, nama će tek tada biti dostupne značajne evropske pare za obuku nastavnika. Kada sve to uradimo, centri za talente mogu da dobiju veoma ozbiljnu ulogu, da postanu centri i za obuku nastavnika, tako da je pred njima lepa budućnost, a manifestacije kao što je ova olimpijada, mogu samo da budu biseri na toj kruni i da se još neke vaše ideje još bolje plasiraju“, rekao je Šarčević.\n„Nikoga nismo vukli za rukav, ni moljakali za sredstva, ali smo postavili čitav tim za elektronsku prosvetu, ne samo portal Dositej, već digitalizacija sistema je jako važna i uključilo nam se tu više od 20 kompanija sa ozbiljnim novcem. I sa kompanijom Huavej potpisali smo vrlo ozbiljan sporazum o strateškom partnerstvu koji će imati za ilj da za dve godine sve škole budu na optičkim vezama, da imamo intenzivnu digitalizaciju sistema obrazovanja i to je nova era koja nas čeka“, smatra ministar.\n„Vrata Geografskog fakulteta sa pet studentskih grupa su vam otvorena”, rekao je Filipović.\nPrethodni tekstSAD: Kineski avioni neprofesionalno presreli američki\nSledeći tekstReorganizacija u Novom Pazaru! Novi predsednik u klub se vraća i Ljajić


Kako je Ministarstvo odbrane pokušalo da sakrije smrt vojnika na Pešteru | CEMAFORUM.rs\nKako je Ministarstvo odbrane pokušalo da sakrije smrt vojnika na Pešteru\nTri meseca kasnije saznajemo da starijem vodniku prve klase Dejanu Stojkoviću nije „iznenada pozlilo“, kako je to navelo Ministarstvo odbrane, već da se ugušio hemijskim sredstvima.\n„Imali ste vežbu koja nije planirala godišnjim planom, pa samim tim ne znamo ni koliko je koštala. Drugo, mora se tačno znati ko šta radi i šta je u čijoj nadležnosti. Ovde niste imali nikakvu taktičku sitauciju, već smo videli raspored i gađanje. Zbog tih egzibicija došlo je do više događaja, pa smo tako videli na zvaničnim snimcima kako se gađanja vrše preko vozila u pokretu, stoke i slično. Mi kao vojnici znamo, to je osnovna stvar, kada se neko pojavi u zoni dejstva, sve se odmah prekida“, rekao je tada Novica Antić predsednik Vojnog sindikata Srbije.\nVojni sindikat Srbije konstatovao je juče da su Ministarstvo, Generalštab i država kao poslodavac, još jednom pali na ispitu časti i morala. „Posle niza vanrednih događaja sa smrtnim posledicama, оvaj slučaj je ozbiljno poljuljao poverenje pripadnika vojske i javnosti u vojni vrh. Sad je završna reč na tužilaštvu koje vodi istragu. Očekujemo da se utvrdi odgovоrnost ljudi iz sistema odbrane za propuste u održavanju u ispravnom stanju sredstava borbene tehnike i organizaciji vežbe“, kazao je VSS u saopštenju, te dodao da će predložiti da Stojković bude posthumno odlikovan jer je svoj život položio časno, obavljajući svoju vojničku dužnost.


Nišliji izmjereno sedam promila alkohola u krvi - NewsHub\nNišliji izmjereno sedam promila alkohola u krvi\n2017. listopad 11 20:34\nLjekari na Odjeljenju za toksikologiju na Klinici za endokrinonologiju, dijabetes i bolesti metabolizma u Nišu svakodnevno se bore da spase živote alkoholisanih pacijenata koji dolaze sa velikim količinama alkohola u krvi.\n"Sa četiri promila alkohola u krvi ljudi upadnu u komu, međutim, ovaj pacijent je inače hronični alkoholičar i uspjeli smo da ga spasimo. Donesen je u bolnicu u gotovo polumrtvom stanju, uradili smo sve što smo mogli i preživio je", kaže dr Milićević Mišić.\n"Jedan naš pacijent je mlad, vispren, a u toku godine je čak 15 puta završavao kod nas da ga detoksiramo", priča doktorka i dodaje da postoji “mnogo njih sa akutnim pijanstvom”.\n"Imali smo pacijenta koji je imao 45 godina i u pijanom stanju mu je zapao dio pljeskavice. Nažalost, nismo uspeli da ga spasimo, preminuo je od gušenja", kaže dr Milićević Mišić.\n"U Srbiji je alkohol jeftin i vrlo dostupan, čak i maloletnicima. Među alkoholisanima je mnogo mladih i djevojaka, jer oni ne znaju da piju. Neretko nam dovode mladiće i devojke od 15 godina, mada ima i mlađih", kaže doktorka i dodaje da se kod njih ne liječe djeca mlađa od 15 godina, ali da zna da su doktori na Dečjoj internoj klinici zbog alkohola spasavali živote i djeci staroj 13 godina.\nDoktorka Milićević Mišić upozorava da u Srbiji posljednjih godina raste broj namjernih trovanja ljekovima, pesticidima i korozivima.\n"Mnogi koji žele da okončaju život imaju mit o lakoj smrti trovanjem. Najčešće uzimaju sedative, psihijatrijske lekove, kardiološku terapiju, ili što je još brutalnije, korozivima. Od njih stradaju unutrašnji organi, pa su posledice posle trovanja veliki problemi sa bubrezima", kaže doktorka.\n"Roditelji nisu odobravali njihovu vezu, pa su odlučili da se otruju kao Romeo i Julija. On je popio dosta esencije, a ona samo malo. Njega nismo uspeli da spasemo, a ona je preživjela", kaže dr Mišić.


Inzko u Bijeljini na javnoj debati o poljoprivredi i ruralnom razvoju - Klix.ba\nInzko u Bijeljini na javnoj debati o poljoprivredi i ruralnom razvoju\n9.6.2010. u 07:13\nSpecijalni predstavnik EU Valentin Inzko danas će posjetiti Bijeljinu, gdje će učestvovati u javnoj debati pod nazivom “Za BiH postoji samo jedan smjer - izgradnja prosperitetnog i demokratskog društva u srcu Evrope.”\nPosjeta Bijeljini, gdje će fokus debate biti poljoprivreda i ruralni razvoj, dio je Programa komuniciranja s javnošću Ureda specijalnog predstavnika EU i šesta od sličnih posjeta bh. općinama u kojima je specijalni predstavnik uzeo učešća od aprila.\nKako je saopćeno iz EUSR-a, njegov cilj je da istakne pozitivni uticaj koji proces integracije u EU može imati na svakodnevni život građana, te da promovira informativnu debatu o procesu integracije u cijeloj zemlji.\nGrađani BiH nisu u prilici uživati u prednostima širih integracija, kao što su otvaranje novih radnih mjesta, boljih javnih usluga i boljeg životnog standarda, zbog sporog tempa provedbi reformi vezanih za EU.\nInzko će zatražiti da ova pitanja budu u fokusu predizborne kampanje i da građani izađu i glasaju i svoje povjerenje poklone onima koji mogu donijeti napredak na putu ka EU.\nDebati u Bijeljini prisustvovat će i nizozemski ambasador u BiH Sweder van Voorst.\nJavne debate već su održane u Zenici, Širokom Brijegu, Banjoj Luci, Derventi i Doboju, a sljedećeg mjeseca održat će se na Palama, u Trebinju, Mostaru i Prijedoru.\nDebate govore o otvaranju radnih mjesta, vladavini prava i borbi protiv korupcije, mladima i obrazovanju.\nTokom posjete Bijeljini, specijalni predstavnik EU gostovat će i na Radiju Bobar.\nPotpisivanje Protokola o izgradnji nove zgrade Ekonomskog fakulteta\n09.06.2010. u 07:34\nRanjen Sretko Kalinić, jedan od optuženih za ubistvo Đinđića\n08.06.2010. u 22:41


RTS :: „Kasperski“ preporučio oprez u radu na daljinu zbog koronavirusa\nTehnologija „Kasperski“ preporučio oprez u radu na daljinu zbog koronavirusa\nsreda, 04. mar 2020, 15:22 -> 19:40\n„Kasperski“ preporučio oprez u radu na daljinu zbog koronavirusa\nRadi usporavanja širenja koronavirusa kompanije podstiču zaposlene da rade od kuće pa je neophodno da preispitaju bezbednost daljinskog pristupa korporativnim sistemima, savet je koji je uputila kompanija „Kasperski“.\nKada se uređaji iznesu van mrežne infrastrukture kompanije i povežu na nove mreže i vaj-faj kako bi se radilo na daljinu, rizici se šire i povećavaju, upozorio je „Kasperski“.\nOva kompanija prepuručila je da se rizici smanje upotrebom VPN-a pri povezivanju na korporativne mreže firmi, kao i da svi korporativni uređaji uključujući mobilne telefone i laptopove budu zaštićeni bezbednosnim softverom.\nKompanija „Kasperski“ savetuje da se uvek implementiraju najnovija ažuriranja operativnih sistema i aplikacija, ograniči pravo pristupa ljudima koji se povezuju na korporativnu mrežu kao i da se osoblje obavesti o opasnosti reagovanja na neželjene poruke.\nZlonamerne datoteke u dokumentima o bolestima\n„Preduzeća bi trebalo jasno da komuniciraju sa zaposlenima kako bi bili sigurni da su oni svesni svih rizika, a osim toga treba da učine sve što mogu kako bi obezbedili bezbedan daljinski pristup onima koji su se samostalno izolovali ili rade od kuće“, rekao je glavni bezbednosni istraživač u kompaniji „Kasperski“ Dejvid Em.\nOprez je posebno važan zbog pokušaja sajber kriminalaca da iskoriste situaciju oko koronavirusa tako što svoje zlonamerne datoteke skrivaju u dokumentima koje se odnose na bolest.\n„Zbog ovog oportunističkog pristupa kriminalaca i promena radnih navika, bilo bi mudro da kompanije u ovom trenutku budu izuzetno oprezne“, rekao je Em.\n(sreda, 04. mar 2020, 20:44) - anonymousP [neregistrovani]\nSudeci po naslov...\n... Izgleda ni kompjuteri nisu sigurni kada je korona u pitanju...